"Normale mense stem ANC" sê Zuma | Maroela Media
Zuma maak gereed om die skare toe te spreek. Foto: @MyANC_ / Twitter
"Niemand wat normaal is, kan dink daar is 'n ander party as die ANC in Suid-Afrika wat die verkiesing kan wen nie." Dit was die woorde van pres. Jacob Zuma aan die mense van Ga-Rankuwa, noord van Pretoria, tydens sy besoek aan dié gebied Vrydag.
Nadat hy inwoners van Soshanguve, Mabopane en Ga-Rankuwa tydens 'n deur-tot-deur-verkiesingsveldtog by hul huise besoek het, het hy 'n skare inwoners by die Ga-Rankuwa-stadion toegespreek.
Tydens sy toespraak het hy mense aangeraai om op 7 Mei vir die ANC te stem. "Ons is die antwoord op probleme in die land omdat ons beleid die beste is. Ons glo dat ons die land sal regeer totdat iemand wat ons verlaat het, terugkom," het hy gesê.
Zuma het 'n tyd gelede groot reaksie ontlok nadat hy die opmerking gemaak het dat die ANC die land sal regeer totdat Jesus terugkom.
Tydens sy toespraak het hy verder gesê die ANC het kennis geneem van die werkloosheidsprobleme waaroor mense van die gemeenskap kla, en dat die Tshwane-metro 'n plan het om dit aan te spreek.
Volgens Zuma is die ANC nie gestig deur mense wat kwaad is of in 'n bepaalde ideologie glo nie. "Die ANC is 'n party wat die mandaat gegee is om die land te bevry. Hierin het ons geslaag. Ons volgende uitdaging is ekonomiese bevryding. Die skade wat die onderdrukkers 'n dekade terug aangebring het, is te groot om in 20 jaar te herstel. Die ANC groei vinnig. Toe ons Mangaung toe is, het ons meer as een miljoen lede gehad. Ons is 'n volwasse party, en as ons probleme ondervind, hanteer ons dit. Ons slaap nie, ons werk hard!"
Tydens die geleentheid het hy nuwe ANC-lede wat van die EFF en die DA oorgeloop het, verwelkom.
"As ons saamwerk, kan ons werkloosheid, armoede en ongelykheid oorkom," het hy bygevoeg.
Normale mense stem AnC, sê 'n abnormale mens aan sy ewe abnormale ondersteuners.
As die ANC " normaal " is, sidder ek om te dink hoe vertoon die " abnormales ". Dan weer miskien is ek. Om as " normale " 4x houvrouens en n swetterjoel kjenners te onderhou is mos die aangewese etiket van n regdenkende….of hoe oompie Zums ? ( Hier faal ek misrabelik. )
Geen verrassing daar nie…die moroon kannie eers tel nie…ń dekade gelede was die anc-onderdrukkers aan bewind gewees!
Oor een ding was hy reg…oor die skade wat toe gemaak is…deur zombie homself!…hy vergeet gerieflikheidshalwe dat HY die land mijarde rande gekos het met sy onderduimse wapentransaksies.
Die skade wat die onderdrukkers 'n dekade terug aangebring het, is te groot om in 20 jaar te herstel. ….wat groot onsin want korrupsie, wanbestuur en die eksplosiewe bevolkingsgroei veroorsaak dat Suid Afrika 'n arme derde wêreld land besig is om te word. Volgens die CIA "factsheet" is maar 9.87 persent grond landbougrond waarvan 0.34 persent die hele jaar landbou beoefen word en water is skaars. Met die bevolkingsgroei gaan dit alleen maar erger word …….
Dankie Vader dat ek abnormaal is ,nou is ek nie mal genoeg om vir die anc te stem nie,sien alles het tog voordele dankie Vader daarvoor